Na podlagi 24. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23), Pravilnika o dodeljevanju pomoči za ohranjanje in razvoj kmetijstva ter podeželja v občini Duplek (Uradno glasilo slovenskih občin, 49/2024) in Odloka o proračunu občine Duplek za leto 2024 (Uradno glasilo slovenskih občin, št. 71/2023) objavljamo

**JAVNI RAZPIS ZA DODELITEV POMOČI ZA OHRANJANJE IN RAZVOJ KMETIJSTVA IN PODEŽELJA V OBČINI DUPLEK ZA LETO 2024**

1. **Predmet javnega razpisa**

Občina Duplek razpisuje nepovratna sredstva za ohranjanje in razvoj kmetijstva ter podeželja za leto 2024 v višini 10.000,00 EUR v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis, v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbo (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L št. 2023/2391 z dne 5. 10. 2023), (v nadaljnjem besedilu: Uredba Komisije (EU) št. 1408/2013).

1. **Vrste pomoči oziroma ukrepov**
2. Naložbe na kmetijskih gospodarstvih v zvezi s primarno kmetijsko proizvodnjo
3. Pomoč za plačilo zavarovalnih premij
4. Pomoč za zagotavljanje tehnične podpore v kmetijskem in gozdarskem sektorju
5. Naložbe za opravljanje dopolnilnih dejavnosti na kmetiji

**DDV je upravičen strošek le v primeru, da vlagatelj priloži dokazila, da si ga ne more poračunati (npr. ni zavezanec za DDV).**

Nepovratna sredstva bodo dodeljena za ukrepe, ki so se izvajali na območju občine Duplek in so bili plačani v razpisnem obdobju **od 31.10.2023 do 31.10.2024.**

1. **Upravičenci – pogoji in merila za dodelitev sredstev**

Upravičenci do sredstev so:

1. Za ukrepa a) in b): Upravičenci do pomoči so kmetijska gospodarstva, ki so mikro, mala ali srednja podjetja, vpisana v register kmetijskih gospodarstev, dejavna v primarni kmetijski proizvodnji in imajo v lasti oziroma zakupu kmetijska zemljišča, ki ležijo na območju občine.
2. Za ukrepa c) in d):

1. Registrirana stanovska in interesna združenja in zveze (v nadaljevanju društva in združenja), ki delujejo v večjem delu na območju občine na področju kmetijstva, gozdarstva in prehrane (Ukrep C),

2. Organizacije, ki so registrirane za opravljanje storitev na področju kmetijstva, gozdarstva in razvoja podeželja (Ukrep C),

3. Nosilci kmetijskih gospodarstev in člani kmetijskega gospodinjstva, ki imajo stalno bivališče na naslovu nosilca dejavnosti in ki so registrirani za opravljanje dopolnilne dejavnosti na kmetiji (Ukrep Č).

1. **Ukrepi**

* **UKREP A**: **Naložbe na kmetijskih gospodarstvih v zvezi s primarno kmetijsko proizvodnjo**

|  |
| --- |
| 1. Pomoč bo dodeljena za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo. Naložbe morajo biti izvedene na območju občine in služiti namenu vsaj dve (2) leti po zaključku naložbe. |
| 1. Cilji ukrepa: |
| • izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje; |
| • izboljšanje naravnega okolja, higienskih razmer ali standardov za dobrobit živali, če zadevna naložba presega veljavne standarde Evropske unije; |
| • vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem z energijo in vodo. |
| 1. Upravičeni stroški: |
| • gradnja, nakup, vključno z zakupom, ali izboljšanje nepremičnin, pri čemer je kupljeno zemljišče upravičeno do pomoči le v obsegu do 10 % skupnih upravičenih stroškov zadevne dejavnosti, |
| • nakup ali zakup mehanizacije in opreme (rabljene ali nove) do tržne vrednosti sredstev, |
| • splošni stroški na področju izdatkov iz prejšnjih dveh alinej tega odstavka, kot so plačila za storitve arhitektov, inženirjev in svetovalcev, plačila za storitve svetovanja z zvezi z okoljsko in ekonomsko trajnostjo, vključno s stroški za študije izvedljivosti; študije izvedljivosti ostanejo upravičen strošek tudi takrat, ko glede na njihove rezultate niso nastali nobeni odhodki v okviru prejšnjih dveh alinej tega odstavka, |
| • pridobitev ali razvoj računalniške programske opreme ter pridobitev patentov, licenc, avtorskih pravic in blagovnih znamk. |
| (4) Pomoč se ne dodeli za: |
| • nakup proizvodnih pravic, |
| • nakup plačilnih pravic, |
| • nakup in zasaditev letnih rastlin, |
| • dela v zvezi z odvodnjavanjem, |
| • nakup živali, |
| • naložbe za skladnost z veljavnimi standardi Unije, |
| • stroške, povezane z zakupnimi pogodbami, kot so marža zakupodajalca, stroški refinanciranja obresti, režijski stroški in stroški zavarovanja, |
| • obratna sredstva. |
| (5) Intenzivnost pomoči znaša |
| • do 50 % zneska upravičenih stroškov, |
| • intenzivnost pomoči se lahko poveča do največ 90 % upravičenih stroškov, če je upravičenec mladi kmet, ki je bil prvič nosilec kmetijskega gospodarstva največ pet let pred vložitvijo zahtevka za pomoč, oziroma za naložbe na območjih z naravnimi in drugimi posebnimi omejitvami. |
| (6) Znesek pomoči upravičencu se ustrezno zniža, če bi z odobreno pomočjo de minimis presegel zgornjo mejo ali nacionalno ali sektorsko omejitev iz drugega odstavka 10. člena pravilnika. |
| (7) Pogoji za dodelitev sredstev: |
| • kopija oddane zbirne vloge za tekoče oziroma preteklo leto, če rok za oddajo zbirne vloge v tekočem letu še ni potekel, |
| • predložitev ustreznega dovoljenja za izvedbo naložbe, če je s predpisi s področja gradnje objektov to potrebno, |
| • ponudba oziroma predračun za načrtovano naložbo, |
| • za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt, |
| • račun oziroma dokazila o nastalih stroških, ki se glasijo na ime upravičenca. |
| Vlogo za pomoč v okviru tega ukrepa predloži nosilec kmetijskega gospodarstva.  Pogoji za dodelitev sredstev:   * vlagatelj mora predložiti popolno vlogo * investicija mora biti zaključena pred izplačilom sredstev * kmetijsko gospodarstvo ne sme biti podjetje v težavah * kmetijsko gospodarstvo mora z investicijo zadostiti vsaj enemu od navedenih ciljev ukrepa   Dodatna merila za ocenjevanje:   * ali vsebina vloge ustreza namenu ukrepa * ali je investicija finančno upravičena * ali je kmetijsko gospodarstvo ustrezne velikosti * ali je kmetijsko gospodarstvo že prejelo javna sredstva za namen investicije. |

* **UKREP B: Pomoč za plačilo zavarovalnih premij**

|  |
| --- |
| (1) Predmet pomoči je sofinanciranje zavarovalnih premij za zavarovanje pridelkov in živine, pri čemer pomoč: |
| • ne ovira delovanja notranjega trga zavarovalniških storitev, |
| • ni omejena na zavarovanje, ki ga ponuja eno samo zavarovalniško podjetje ali skupina podjetij, |
| • ni pogojena s tem, da se zavarovalna pogodba sklene z zavarovalnico, ki ima sedež v Republiki Sloveniji. |
| (2) Cilj ukrepa je vključevanje čim večjega števila kmetij v sistem zavarovanj posevkov in plodov ter živali, z namenom kritja izgub zaradi naslednjih dejavnikov: |
| • naravnih nesreč, |
| • slabih vremenskih razmer, ki jih je mogoče enačiti z naravnimi nesrečami, |
| • drugih slabih vremenskih razmer, |
| • bolezni živali ali škodljivih organizmov rastlin, |
| • zaščitenih živali. |
| (3) Upravičeni stroški so stroški zavarovalnih premij, vključno s pripadajočim davkom od prometa zavarovalnih poslov. |
| (4) Zavarovanje lahko krije le stroške nadomestitve škode iz prvega odstavka tega člena, pri čemer ne sme zahtevati ali določiti vrste ali količine prihodnjega pridelka. |
| (5) Pomoč se ne dodeli za: |
| • deleže pomoči, ki jih s predpisom o sofinanciranju zavarovalnih premij za zavarovanje primarne kmetijske proizvodnje za tekoče leto določi Vlada Republike Slovenije, |
| • kmetijska gospodarstva, ki imajo pretežni del površin, ki so predmet zavarovanja, izven območja občine. |
| (6) Pomoč po tem pravilniku skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 70 % upravičenih stroškov. |
| (7) Znesek pomoči upravičencu se ustrezno zniža, če bi z odobreno pomočjo de minimis presegel zgornjo mejo ali nacionalno ali sektorsko omejitev iz drugega odstavka 10. člena tega pravilnika. |

K vlogi mora upravičene predložiti še naslednjo dokumentacijo

* zbirno vlogo za neposredna plačila za tekoče leto Agencije RS za kmetijske trge in razvoj podeželja
* sklenjeno zavarovalno polico/pogodbo (ali informativno ponudbo) za primarno kmetijsko proizvodnje na kmetijskem gospodarstvu po nacionalni uredbi za tekoče leto
* Izjavo ugotavljanju davčne osnove od dohodkov iz osnovne kmetijske in gozdarske dejavnosti.

Pogoji za dodelitev sredstev:

* Kmetijska gospodarstva z sedežem na območju občina morajo imeti sklenjeno zavarovalno polico/pogodb za tekoče leto z obračunano višino nacionalnega sofinanciranja po nacionalni uredbi za tekoče leto;
* Kmetijsko gospodarstvo ne sme biti podjetje v težavah

Dodatna merila za ocenjevanje:

* Ali vsebina vloge ustreza namenu ukrepa
* **UKREP C: Pomoč za zagotavljanje tehnične podpore v kmetijskem in gozdarskem sektorju**

|  |
| --- |
| 1. Pomoč krije dejavnosti poklicnega usposabljanja in pridobivanja strokovnih znanj, vključno z usposabljanji, delavnicami in inštruiranjem, ter predstavitvene dejavnosti in dejavnosti informiranja v kmetijskem in gozdarskem sektorju. |
| 1. Če te dejavnosti zagotavljajo skupine in organizacije proizvajalcev, članstvo v takih skupinah ali organizacijah ne sme biti pogoj za dostop do navedenih dejavnosti. |
| 1. Upravičeni stroški: |
| Pomoč krije naslednje upravičene stroške: |
| • stroške organizacije poklicnega usposabljanja, dejavnosti pridobivanja strokovnih znanj, vključno z usposabljanji, delavnicami in inštruiranjem, ter stroške predstavitvenih dejavnosti ali dejavnosti informiranja, |
| • stroške potovanja, nastanitve in dnevnic udeležencev, |
| • organizacije tekmovanj, sejmov ali razstav ter udeležbe na njih, |
| • publikacije, katerih cilj je ozaveščanje širše javnosti o kmetijskih proizvodih |
| • Pomoč krije naslednje upravičene stroške za organizacijo tekmovanj, sejmov in razstav ter udeležbo na njih: |
| • stroške udeležbe, |
| • potne stroške in stroške prevoza živali, |
| • stroške publikacij in spletnih mest, v katerih je dogodek napovedan, |
| • najemnine razstavnih prostorov in stojnic ter stroške njihove postavitve in razstavljanja. |
| 1. Pomoč krije naslednje upravičene stroške za publikacije, katerih cilj je ozaveščanje širše javnosti o kmetijskih proizvodih: |
|  |
| • stroške tiskanih in elektronskih publikacij, spletišč in spotov v elektronskih medijih, na radiu ali televiziji, namenjenih predstavljanju dejanskih informacij o upravičencih iz Občine Duplek ali proizvajalcih določenega kmetijskega proizvoda, če so informacije nevtralne in imajo zadevni upravičenci enake možnosti, da so predstavljeni v publikaciji, |
| • stroške širjenja znanstvenih spoznanj in dejanskih informacij o shemah kakovosti, vzpostavljenih na podlagi uredb EU, drugih shem kakovosti, za katere države članice priznavajo, da so skladne in skladne prostovoljne sheme certificiranja za kmetijske proizvode, odprtih za kmetijske proizvode iz drugih držav članic in tretjih držav, II. generičnih kmetijskih proizvodih, njihovi hranilni vrednosti in njihovi priporočeni uporabi. |
| 1. Finančne določbe: |
| bruto intenzivnost pomoči: |
| • pomoč lahko krije do 100% upravičenih stroškov. |

K vlogi mora upravičenec predložiti naslednjo dokumentacijo:

* Fotokopije računov in dokazil, s katerimi se izkazujejo upravičeni stroški
* Finančno in vsebinsko ovrednoten program za leto 2024
* Poročilo o opravljenem delu v preteklem letu
* Seznam članov
* Izjavo o številu članov
* Fotokopijo odločbe o vpisu v register
* sklep o ugotavljanju davčne osnove od dohodkov iz osnovne kmetijske in gozdarske dejavnosti.

Vsi obrazci morajo biti žigosani in podpisani s strani predsednika društva oziroma njegovega pooblaščenca. Če obrazce podpisuje pooblaščenec, je vlogi potrebno priložiti tudi pooblastilo

* **Ukrep Č: Naložbe za opravljanje dopolnilne dejavnosti na kmetijah**

|  |
| --- |
| 1. Z ukrepom želimo ustvariti pogoje in možnosti za ustvarjanje novih delovnih mest ter realizacijo poslovnih idej članov kmečkega gospodinjstva. Namenjen je naložbam, ki so potrebne za začetek opravljanja dopolnilne dejavnosti ali za posodobitev in modernizacijo že obstoječe dopolnilne dejavnosti. |
| (2) Predmet podpore: |
| • Predmet sofinanciranja so naložbe za sledeče vrste namenov: |
| • predelava primarnih kmetijskih pridelkov, gozdnih sadežev in zelišč, |
| • prodaja kmetijskih pridelkov in izdelkov s kmetij, |
| • turizem na kmetiji, |
| • dejavnost, povezana s tradicionalnimi znanji na kmetiji, storitvami oziroma izdelki. |
| (3) Splošni pogoji upravičenosti: |
| • upravičenci morajo izpolnjevati vse pogoje za opravljanje dopolnilne dejavnosti, določene v javnem razpisu, skladno z veljavno zakonodajo in Uredbo o dopolnilnih dejavnostih na kmetiji (Uradni list RS, št. 57/15, 36/18 in 151/22). |
| • dejavnost se mora opravljati v okviru dopolnilne dejavnosti na kmetiji še vsaj dve (2) leti po zaključeni investiciji. |
| (4) Upravičeni stroški: |
| • gradbena in obrtniška dela, |
| • stroški nakupa opreme, vključno z računalniško opremo, |
| • stroški promocije, |
| • splošni stroški, povezani s pripravo in izvedbo projekta. |
| (5) Finančne določbe: bruto intenzivnost pomoči |
| • do 50% upravičenih stroškov.  K vlogi mora upravičenec predložiti naslednjo dokumentacijo:   * Zbirna vloga za neposredna plačila za tekoče leto Agencije RS za kmetijske trge in razvoj podeželja. * Kopija dovoljenja za opravljanje dopolnilne dejavnosti. * Dokazila o stroških, ki so nastali in bili plačani v razpisnem obdobju: kopije računov in kopije dokazil o plačanih računih (bančni izpis prometa na transakcijskem računu, iz katerega je jasno razvidno in označeno na kateri račun se nanaša), kupoprodajne pogodbe, pogodbe o nakupu patenta, licence itd. V primeru leasinga je potrebno priložiti amortizacijski načrt. Iz računov in pogodb mora biti razvidno za katero vrsto materialne oz. nematerialne investicije se uveljavlja sofinanciranje (natančna specifikacija materialov, opreme, serijska številka opreme itd.). Dokazila se morajo glasiti na ime nosilca oz. upravičenega člana kmetijskega gospodarstva. V primeru, da je kmetija vključena v sistem DDV, mora biti vlagatelj davčni zavezanec. * Podpisani vzorec pogodbe. * sklep o ugotavljanju davčne osnove od dohodkov iz osnovne kmetijske in gozdarske dejavnosti. |

1. **Vsebina vloge**

|  |
| --- |
| Upravičenec mora k vlogi priložiti: |
| • pisno izjavo o vseh drugih pomočeh de minimis, ki jih je upravičenec oziroma enotno podjetje prejelo na podlagi te ali drugih uredb de minimis v predhodnih dveh in v tekočem poslovnem letu, |
| • pisno izjavo o drugih že prejetih (ali zaprošenih) pomočeh za iste upravičene stroške in zagotovilo, da z dodeljenim zneskom pomoči de minimis, ne bo presežena zgornja meja de minimis pomoči ter intenzivnost pomoči po drugih predpisih, |
| • pisno izjavo v primeru združevanja ali pripojitve podjetja oziroma delitve podjetja v obdobju zadnjih treh let, in |
| • seznam podjetij, s katerimi je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja. |
| Upravičenec mora imeti za nakazilo dodeljenih sredstev odprt transakcijski račun v Republiki Sloveniji. |

Vloga za posamezen ukrep je popolna, če vlagatelj do predpisanega roka za oddajo vlog v javnem razpisu predloži pravilno izpolnjeno zahtevano dokumentacijo, ki je navedena pri vsakem posameznem ukrepu posebej.

Zahtevana dokumentacija, ki bo prispela na javni razpis, je zaupne narave in bo uporabljena izključno v postopku odločanja o dodelitvi sredstev po tem razpisu. Člani strokovne komisije se zavežejo, da bodo podatke varovali kot zaupne in jih bodo uporabili izključno za namene ocenjevanja.

1. **Rok za oddajo vlog in način prijave:**

Upravičenec mora vlogo poslati zaprto v kuverti oziroma ovitku, na hrbtni strani mora biti naslov pošiljatelja. Na sprednji strani ponudnik označi: **»NE ODPIRAJ! – Javni razpis za ohranjanje in razvoj kmetijstva ter podeželja v občini Duplek za leto 2024«.**

Vloga mora biti naslovljena na naslov: Občina Duplek, Trg slovenske osamosvojitve 1, 2241 Spodnji Duplek ali oddana osebno v tajništvu občine.

Za pravočasno oddano vlogo se šteje vloga, ki je prispela po pošti na naslov občine ali je oddana osebno **do 31.10.2024**. Prijave oddane po tem roku se štejejo za prepozne in bodo neodprte vrnjene pošiljatelju.

1. **Odpiranje in obravnava vlog**

Vloge bo odpirala in ocenjevala ter pripravila predlog prejemnikov sredstev strokovna komisija, ki jo s sklepom imenuje župan. Odpiranje vlog ne bo javno.

Vlagatelje nepopolnih vlog bo komisija pozvala, da jih dopolnijo v roku 8 dni od prejema obvestila. Nepopolna vloga, ki jo predlagatelj v navedenem roku ne bo dopolnil, se zavrže. Vloge, ki bodo pravočasno dopolnjene, vendar neustrezno, bodo zavrnjene. Prepozno prejete vloge se zavržejo, neutemeljene pa zavrnejo (vloge, ki ne ustrezajo in ne izpolnjujejo razpisnih pogojev in meril).

Vse pravočasno prispele in popolne vloge bo strokovna komisija ocenjevala na podlagi Pravilnika o dodeljevanju pomoči za ohranjanje in razvoj kmetijstva ter podeželja v občini Duplek.

Na podlagi predloga prejemnikov sredstev, ki ga pripravi komisija, občinska uprava s sklepom sprejme odločitev o izboru prejemnikov sredstev in višini dodeljenih sredstev. Občina bo od prejemnika pomoči pred dodelitvijo sredstev pridobila pisno izjavo o vseh drugih pomočeh de minimis, ki jih je upravičene oz. enotno podjetje prejelo na podlagi uredb o de minimis v predhodnih dveh in v tekočem proračunskem letu, drugih že prejetih (ali zaprošenih) pomočeh za iste upravičene stroške, seznam podjetij, s katerim je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja in zagotovila, da z dodeljenim zneskom pomoči de minimis ne bo presežena zgornja meja de minimis pomoči in intenzivnosti pomoči po drugih predpisih.

Občina bo s prejemniki sredstev sklenila pogodbo, v kateri se opredelijo medsebojne obveznosti. Prejemnikom bodo sredstva nakazana najkasneje v roku 30 dni od prejema podpisane pogodbe.

1. **Rok, v katerem bodo potencialni prejemniki obveščeni o izidu razpisa**

Prijavitelji bodo o izidu javnega razpisa pisno obveščeni v roku 30 dni od odpiranja vlog.

Občinska uprava izda po predlogu komisije vlagateljem prispelih vlog odločitev o dodelitvi oz. nedodelitvi zaprošenih sredstev in o višini le-teh.

Po preteku roka za pritožbe bodo prejemniki pozvani k podpisu pogodb.

Če prejemnik v roku osmih dni od prejema poziva ne vrne podpisane pogodbe, se šteje, da je umaknil vlogo za pridobitev sredstev. Vlagatelj vloge, ki meni, da izpolnjuje pogoje in merila iz javnega razpisa in mu razpisana sredstva neupravičeno niso bila dodeljena, lahko vloži pritožbo v roku 8 dni od prejema sklepa. Pritožnik mora natančno opredeliti razloge zaradi katerih je pritožba vložena. Prepozno vložene pritožbe se zavržejo. Vložena pritožba ne zadrži podpisa pogodb z ostalimi izbranimi predlagatelji vlog. O pritožbi odloči župan, njegova odločitev je dokončna.

1. **Dodatne Informacije**

Razpisno dokumentacijo lahko zainteresirani dobijo od dneva objave javnega razpisa na sedežu občine Duplek ter na spletni strani občine: [www.duplek.si](http://www.duplek.si). Vse dodatne informacije v zvezi z razpisom dobijo zainteresirani na sedežu občine ali na elektronskem naslovu: [tjasa.simonic@duplek.si](mailto:tjasa.simonic@duplek.si).

Številka: 41010-13/2024-1

Datum: 23.9.2024

**Mitja HORVAT**

**Župan**